CELEX: 62017CA0509
Language: lv
Date: 2019-05-16 00:00:00
Title: Lieta C-509/17: Tiesas (trešā palāta) 2019. gada 16. maija spriedums (Arbeidshof te Antwerpen (Beļģija) lūgums sniegt prejudiciālu nolēmumu) — Christa Plessers/PREFACO NV, Belgische Staat (Lūgums sniegt prejudiciālu nolēmumu — Uzņēmumu pāreja — Direktīva 2001/23/EK — 3. līdz 5. pants — Darba ņēmēju tiesību aizsardzība — Izņēmumi — Maksātnespējas process — Tiesas ceļā veicamas reorganizācijas procedūra ar tiesas pārraudzībā notiekošu īpašumtiesību pāreju — Uzņēmuma pilnīga vai daļēja saglabāšana — Valsts tiesību akti, kas ļauj īpašumtiesību saņēmējam pēc īpašumtiesību pārejas pārņemt darbiniekus pēc savas izvēles)

29.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 255/4
            
         
      Tiesas (trešā palāta) 2019. gada 16. maija spriedums (Arbeidshof te Antwerpen (Beļģija) lūgums sniegt prejudiciālu nolēmumu) — Christa Plessers/PREFACO NV, Belgische Staat
      (Lieta C-509/17) (1)
      
      (Lūgums sniegt prejudiciālu nolēmumu - Uzņēmumu pāreja - Direktīva 2001/23/EK - 3. līdz 5. pants - Darba ņēmēju tiesību aizsardzība - Izņēmumi - Maksātnespējas process - Tiesas ceļā veicamas reorganizācijas procedūra ar tiesas pārraudzībā notiekošu īpašumtiesību pāreju - Uzņēmuma pilnīga vai daļēja saglabāšana - Valsts tiesību akti, kas ļauj īpašumtiesību saņēmējam pēc īpašumtiesību pārejas pārņemt darbiniekus pēc savas izvēles)
      (2019/C 255/05)
      Tiesvedības valoda — holandiešu
      
         Iesniedzējtiesa
      
      Arbeidshof te Antwerpen
      
         Pamatlietas puses
      
      
         Prasītāja: Christa Plessers
      
         Atbildētājas: PREFACO NV, Belgische Staat
      
      
         Rezolutīvā daļa
      
      Padomes Direktīva 2001/23/EK (2001. gada 12. marts) par dalībvalstu tiesību aktu tuvināšanu attiecībā uz darbinieku tiesību aizsardzību uzņēmumu, uzņēmējsabiedrību vai uzņēmumu vai uzņēmējsabiedrību daļu īpašnieka maiņas gadījumā, proti, tās 3.–5. pants, ir jāinterpretē tādējādi, ka tai ir pretrunā tādi valsts tiesību akti kā pamatlietā aplūkotie, kuros — gadījumā, ja uzņēmuma īpašumtiesību pāreja notiek tiesas ceļā veicamas reorganizācijas procedūrā ar tiesas pārraudzībā notiekošu īpašumtiesību pāreju, kas tiek īstenota tālab, lai pilnībā vai daļēji saglabātu īpašumtiesības nododošo personu vai tās darbību, — īpašumtiesību saņēmējam ir paredzētas tiesības izvēlēties, kurus darbiniekus tas vēlas pārņemt.
      
         (1)  OV C 374, 6.11.2017.